286 
SPIRORBIS SERPULIFORMIS m. Tab. xxxviii. Fig. 28. 
Tubulus calcareus spiraliter contortus, tenuissimus, teres, apertura 
minima, umbilico maximo, insequentes anfractus bene ostendens. 
Hab. in calce tertiaria conglomerata promontorii Tiikkaragani una 
cum Solenum , quod videtur, fragmentis inconspicuis. 
Tubuli ‘/4 fere lineam crassi, spiram nonnihil productam linearis vix 
latitudinis constituentes, ter quaterve contorti; rarissimi nuclei inclusi 
calcareo tubulo longitudinaliter sulcato, millies milleni conglomerati sibi> 
que invicem impositi, absque ullis aliarum testarum fragmentis, ut itaque 
maximo numero antediluvianum mare ibidem habitasse probabile sit; 
quales denique acervuli lapidibus incumbunt siliceis totius littoris cum 
aliis passim fragmentis Solenum, ad 8 — 9 lin. longorum et 4 lin» lato- 
rum, haud rite distinguendorum, superficie testarum radiatim striata, 
striis aliis transversis tenuissimis illas decussantibus, altera testae parte 
extrema hiante , unde quoque genuinae differentiae in aperto sunt. 
Jam vero solis hisce Solenibus alia caspii maris pristina Fauna pro- 
batur , ut taceam Spirorbes , ab hodierno mari quoque alienos , in Ponto 
tamen obvios , Spirorbis ponlici exemplo ; aliae vero eaeque copiosissi- 
mae species in formatione tertiaria volhynico-podolica exstant , ubi Ser- 
pularum numerosarum instar integras effecisse videntur rupes maris an- 
tediluviani, cui quoque aevo Spirorbes caspii maris attenuisse verosimile 
est. 
